असार ८ गते राष्ट्रिय खुला अपहिल रन
नेपाल एडभेन्चर रनिङ महासंघको आयोजनामा राष्ट्रिय खुला अपहिल केडिसी रन असार ८ मा हुने भएको छ । दौड २१ किलोमिटर दूरीको हुने शुक्रबार पत्रकार सम्मेलनमा राखेप बोर्ड सदस्य तथा आयोजक महासंघका अध्यक्ष एकेन्द्र कुँवरले बताए । स्पर्धामा २ सय बढीको सहभागिता हुनेछ ।
काठमाडौँ — नेपाल एडभेन्चर रनिङ महासंघको आयोजनामा राष्ट्रिय खुला अपहिल केडिसी रन असार ८ मा हुने भएको छ । दौड २१ किलोमिटर दूरीको हुने शुक्रबार पत्रकार सम्मेलनमा राखेप बोर्ड सदस्य तथा आयोजक महासंघका अध्यक्ष एकेन्द्र कुँवरले बताए । स्पर्धामा २ सय बढीको सहभागिता हुनेछ ।शीर्ष पाँचमा रहने खेलाडीले क्रमशः ७५ हजार, ५० हजार, ३० हजार, २० हजार र १० हजार रुपैयाँ पुरस्कार हात पार्ने आयोजक महासंघका वरिष्ठ उपाध्यक्ष राजन खत्रीले बताए ।दौड कीर्तिपुरको चारघरेस्थित माइती रिसोर्टबाट सुरु भई दक्षिणकालीको बोसनडाँडा, कीर्तिपुरको पुरानो बाघभैरव, पुष्पलाल पार्क, चन्द्रागिरिको मच्छेगाउँ, मातातीर्थ, कीर्तिपुरको भत्केपाटी हुँदै पुनः माइतीमै आएर टुंगिने छ । दौडको रुटमा सहभागीले करिब ३ हजार फिट उचाइ तय गर्ने छन् ।रुट ६ वाटर प्वाइन्ट, ६ चेक प्वाइन्ट र ३ मेडिकल प्वाइन्टको व्यवस्था गरिएको छ । ६५ स्वयंसेवक र ८ बाइक परिचालन गरिने छ ।प्रतियोगितालाई सफलतापूर्वक सम्पन्न गर्न महासंघका सदस्य सूर्यबहादुर बुढाथोकीको संयोजकत्वमा ७ सदस्यीय दौड सञ्चालन समिति गठन गरिएको छ । महासंघका सदस्य बाबुराजा श्रेष्ठलाई रेस डाइरेक्टरको जिम्मेवारी दिइएको छ । दौड सञ्चालन गर्न करिब १४ लाख २५ हजार रुपैयाा खर्च हुने आयोजकले जनाएको छ ।